อาหารฟาสต์ฟู้ด กำลังเป็นขาลง
เชนร้านอาหารที่ใหญ่สุดในโลก McDonald’s ยอดขายกำลังตกลง เรื่องนี้กระทบไปถึงเครื่องดื่มโค้ก หรือแม้แต่สินค้าที่เรานึกไม่ถึงอย่าง ซอสมะเขือเทศ เรื่องนี้เป็นเพราะอะไร ลงทุนแมนจะเล่าให้ฟัง
17 พ.ย. 2561

อาหารฟาสต์ฟู้ด กำลังเป็นขาลง / โดย ลงทุนแมน
เชนร้านอาหารที่ใหญ่สุดในโลก McDonald’s ยอดขายกำลังตกลง
เรื่องนี้กระทบไปถึงเครื่องดื่มโค้ก
หรือแม้แต่สินค้าที่เรานึกไม่ถึงอย่าง ซอสมะเขือเทศ
เรื่องนี้เป็นเพราะอะไร
ลงทุนแมนจะเล่าให้ฟัง
คำตอบของการเป็นขาลงของอาหารฟาสต์ฟู้ดก็คือ “อาหารสุขภาพ” นั่นเอง
ตัวอย่างที่เห็นได้ชัดเจนในสมัยนี้คงจะเป็น เราเริ่มออกกำลังกาย เลือกกินอาหารสุขภาพ เช่น อาหารปราศจากน้ำตาล และไขมันต่ำ
Deloitte ระบุว่า 83% ของผู้เข้าร่วมการสำรวจชาวอเมริกัน มีความเห็นตรงกันว่าเมนูอาหารฟาสต์ฟู้ดไม่ดีต่อสุขภาพ..
จากผลสำรวจ เรามาดูกันว่าธุรกิจที่เกี่ยวข้องกับเรื่องนี้เป็นอย่างไร
ตัวอย่างแรกในเรื่องนี้คงจะเป็น McDonald’s ที่มี 37,500 สาขา ใน 115 ประเทศทั่วโลก..
ปี 2015 รายได้ 834,817 ล้านบาท
ปี 2016 รายได้ 808,800 ล้านบาท
ปี 2017 รายได้ 749,637 ล้านบาท
ปี 2015 เทียบกับ ปี 2016 รายได้หดตัวลง 3.1% 
ปี 2016 เทียบกับ ปี 2017 รายได้หดตัวลงอีก 7.3%..
ซึ่งเหตุการณ์แบบนี้ไม่ใช่เรื่องที่ดีต่อทุกธุรกิจ..
จากรายงานของคุณ Steve Easterbrook ซึ่งเป็น CEO คนใหม่ของ McDonald’s ระบุว่า..
McDonald’s จะมีแผนการปรับโครงสร้างใหม่ระยะยาว โดยการลดจำนวนลง 4,000 สาขา
นอกจากนี้ McDonald’s จะลดค่าใช้จ่ายการดำเนินกิจการลง 16,415 ล้านบาทต่อปี
สรุปแล้ว คือ McDonald’s กำลังพบกับบททดสอบครั้งสำคัญเนื่องจากรายได้ไม่โตอีกต่อไป และเลือกที่จะปรับโครงสร้างธุรกิจเพื่อรักษากำไรสุทธิเอาไว้
นอกเหนือจาก ธุรกิจฟาสต์ฟู้ด
รู้หรือไม่ว่า บริษัทผู้ผลิตซอสมะเขือเทศระดับโลกอย่าง Heinz ก็โดนผลกระทบจากเทรนด์นี้..
ในปี 2015 บริษัท H.J. Heinz ควบรวมกับ Kraft Foods เพื่อการเติบโต และเสถียรภาพของผลิตภัณฑ์ เกิดเป็นบริษัท Kraft Heinz
โดย Heinz มีแบรนด์ซอสมะเขือเทศที่แข็งแกร่ง ส่วน Kraft ก็มีแบรนด์อาหารที่หลากหลายไม่ว่าจะเป็น ไส้กรอก, เยลลี, ขนมขบเคี้ยวต่างๆ
แต่ผลลัพธ์กลับไม่เป็นตามที่คิด..
เมื่อเบอร์เกอร์ และซอสมะเขือเทศเป็นของคู่กัน
คนกินเบอร์เกอร์น้อยลง คนกินซอสมะเขือเทศก็เลยน้อยลงตามไปด้วย
ส่วนของเยลลี, ไส้กรอก และอาหารอีกมากมายก็ไม่มีแนวโน้มที่จะเติบโต..
สิ่งเหล่านี้ถูกสะท้อนออกมาจากผลประกอบการของ Kraft Heinz ที่รายได้ไม่เติบโตขึ้น
ปี 2016 รายได้ 870,097 ล้านบาท
ปี 2017 รายได้ 861,720 ล้านบาท
จากตัวเลขผลประกอบการแบบนี้ จึงส่งผลให้ราคาหุ้น Kraft Heinz (KHC) ตกลงกว่า 34.4% นับตั้งแต่วันที่ควบรวมในปี 2015
ในทำนองเดียวกันกับซอสมะเขือเทศ..
โค้ก และเครื่องดื่มที่มีส่วนผสมของน้ำตาลสูงก็โดนไปด้วยเช่นกัน
ตัวอย่างในที่นี้อาจจะเป็น บริษัท Coca-Cola..
ปี 2015 รายได้ 1.44 ล้านล้านบาท 
ปี 2016 รายได้ 1.36 ล้านล้านบาท 
ปี 2017 รายได้ 1.15 ล้านล้านบาท
คงไม่มีใครคิดว่าหุ้น Coke (KO) ซึ่งเป็นหุ้นโปรดของ Warren Buffett กำลังจะเจอบททดสอบตอนแบรนด์มีอายุ 132 ปี..
อย่างไรก็ตาม เรื่องราวของบริษัทเหล่านี้สะท้อนให้เห็นว่า บริษัทที่ดูเหมือนจะมีป้อมปราการ และยากที่เข้าไปเป็นผู้แข่งขันในอดีต ก็สามารถสั่นคลอนได้เช่นกัน..
คู่แข่งที่พูดถึงอาจจะไม่ใช่บริษัทที่จะมาแย่งยอดขาย และส่วนแบ่งการตลาด
แต่คู่แข่งคนนี้คือ ไลฟ์สไตล์การกินอาหารที่กำลังเปลี่ยนไปของมนุษย์ นั่นเอง..
----------------------
ถ้าอยากเปลี่ยนสไตล์การอ่านบทความเป็นแบบบล็อก ขอแนะนำแอปพลิเคชัน "blockdit" โหลดได้ที่ 
 ความคิดดีๆ เกิดขึ้นที่บล็อกดิต..
.
หนังสือลงทุนแมนไว้อ่านยามว่าง เล่ม 1.0-7.0 ซื้อได้ที่ลิงก์นี้ 
.
อินสตาแกรม ไว้ดูภาพสวยๆ 
.
ทวิตเตอร์กระชับฉับไว 
.
ไลน์ส่งข้อความตรงวันละครั้ง 
----------------------
References
-
-
-
-
-
-
-
-
-